Sondagskool Lesreeks: Woord Studie |
algoagemeenskapskerk / 04/01/2021
Hierdie reeks is vir Sondagskool sowel as Kinderkerk beskikbaar.
Hierdie is die inleidingsles in die Sondagskool lesreeks oor woorde in die Bybel. In hierdie les gaan ons eers net deur middel van speletjies lekker met woorde speel, om die kinders aan woorde te laat dink en dat woorde betekenis het.
1. SONDAGSKOOL LES – Woord Studie – Inleiding – Woord Speletjie
Die les begin met hersiening van die 10 gebooie deur middel van bewegings soos wat ons verlede jaar geleer het. Twee aktiwiteit word daarna gedoen om die effek van sonde te demonstreer en dan word dit aan die hand van Romeine 3:23 verder bespreek.
Die les begin met twee aktiwiteite om genade aan die kinders prakties te demonstreer. Die kinders lees in hulle groepe Rom 6:23 en moet gesels oor wat dit vir hulle oor sonde, straf en genade leer.
Hierdie is 'n baie visuele les. Die verhaal van Saggeus word gebruik, met die kinders wat die 'omdraai' van bekering prakties doen om dit mooi aan hulle te verduidelik. Die les sluit af met die stappe van bekering.
Die les begin met die kinders wat 'n nuusberig oor 'n miteologiese kreatuur moet skryf. Aan die hand hiervan word veruidelik hoe moeilik dit is om te glo dat iets bestaan as ons dit nie gesien het nie. Die kinders bespreek 'n klompie vrae oor geloof aan die hand van 'n paar teksverse.
Die verhaal van Daniël se drie vriende in die vuuroond word gebruik om hoop aan die kinders te verduidelik. Daarna is daar 'n groepbespreking oor hoop.
Die les begin met die ysbreker – Die bevele van die koning. Die ysbreker word bespreek, asook wat gehoorsaamheid aan God beteken. Maria, Jesus se ma word in die hierdie les gebruik as voorbeeld om gehoorsaamheid aan God te verduidelik.